འབྲོག་ཕྱོགས་ཀྱི་ས་ཁུལ་ཁག་ཅིག་ཏུ་རྩྭ་སར་གཏོར་སྐྱོན་ཐེབས་སུ་འཇུག་མཁན་ནི་རེ་ལྕག་པ་དང་ཨབ་ར་ཡིན་པར་བསྙད་དེ་ཨབ་རར་དུག་འཕངས་ཏེ་གསོད་པ་དང་།རེ་ལྕག་པ་ལ་དུག་དྲངས་ཏེ་རྩད་པ་སྐམ་དུ་བཅུག་པའི་པ་སོགས་ཀྱི་གནས་ཚུལ་ཡང་ཡོད་རབས་འདུགདེ་ནི་ཆེས་ཐབས་སྡུག་གི་བྱེད་སྟངས་ཤིག་སྟེ།བོད་ཀྱི་རྩྭ་ཐང་དང་སྤང་ལྗོངས་ལ་འདི་འདྲའི་ཚབས་ཆེན་གྱི་ཉམས་ཉེས་ཤིག་ཤོར་བའི་རྒྱུ་མཚན་གཙོ་བོ་དེ་རེ་ལྕག་པའི་སྐྱེ་འཚར་མིན་ལ་ཨབ་རའི་གནོད་སྐྱོན་གཅིག་པོ་དེ་བས་ཀྱང་ག་ལ་ཡིན་ཏེ་གཏན་ནས་མིན།དེ་ནི་བོད་ཀྱི་སྲོལ་རྒྱུན་གྱི་འགྲོ་ལུགས་གཞིར་བཞག་གིས་དབྱར་དགུན་སྟོན་དཔྱིད་ཀྱི་དུས་ཚིགས་དང་བསྟུན་ཏེ་ཕྱུགས་ཟོག་གནས་སྤོ་བྱེད་དུ་མ་བཅུག་པ་དེ་ཡིན།གོང་གི་གནད་དོན་མ་ཤེས་པའི་བྱེད་སྟངས་དེ་ལྟར་ཨབ་ར་དང་རེ་ལྕག་པ་སོགས་རྩ་མེད་དུ་བཟོ་བའི་རིགས་དང་།དེ་བཞིན་དུ་དེ་མ་ཡིན་པའི་རྩྭ་དང་རྩྭི་ཤིང་འདྲ་མིན།ཡང་ན།འདབ་ཆགས་དང་རི་དྭགས་རིགས་མེད་པར་གཏོང་བ་ནི་སྐྱེ་ཁམས་གཏོར་ལག་དང་བདག་མེད་ཀྱི་རི་སྐྱེས་སྲོག་ཆགས་བཅས་པ་མེད་པར་གཏོང་བའི་བྱེད་སྟངས་ཐབས་སྡུག་ཅིག་དང་།བློ་དང་རིག་པ་གང་གིས་ཀྱང་ཅི་ཡང་མི་ནུས་པའི་བྱ་སྤྱོད་ཅིག་ལས་ཞེ་བསམ་པས་ཁོར་ཡུག་ལ་བདག་སྐྱོང་བྱེད་སྟངས་ཤིག་མིན་ཏེ།རྒྱུ་མཚན།མ་གཞི་ནས་འདབ་ཆགས་དང་སྲོག་ཆགས་ཀྱི་རིགས་གང་ཡིན་རུང་།སྐྱེ་འཕེལ་མགྱོགས་པོའི་རིགས་ཡིན་པར་བརྟེན།བོད་མི་མང་པོ་ཞིག་གིས་ཀྱང་དེ་བཞིན་དུ་སྐྱེ་དངོས་རིགས་ཀྱང་སྐྱེ་འཕེལ་མགྱོགས་པོར་བསམས་ཏེ་ཁོར་ཡུག་ལ་གཅེས་སྤྲས་མི་བྱེད་པ་ནི་ནོར་བ་ཡིན་ཏེ།དོན་དངོས་ཀྱི་གནས་ཚུལ་དངོས་ནི་དེ་ལྟར་མིན་པར།བོད་ཀྱི་སྐྱེ་དངོས་ཀྱི་རིགས་ནི་སྲོག་ཆགས་ཀྱི་རིགས་དང་འདྲ་བར་སྐྱེ་འཕེལ་གྱི་དུས་ཚོད་དེ་ཙམ་མི་དགོས་པར་སེམས་པའི་རིགས་ཀྱི་བསམ་ཚུལ་དེ་དག་ལས་ལྡོག་ཕྱོགས་སུ་གནས་ཡོད།